Käsitykseni mukaan maanomistaja ei voi kieltää jokaisenoikeuksia ilman pätevää syytä. Esim. yksityisomisteisessa metsässä marjastusta ei voi kieltää ihan vain kieltämisen ilosta. Tässä en näe pätevää syytä. Maanomistaja saa tietysti määrittää maankäyttönsä ja joskus se menee jokaisenoikeuksien edelle, esim. jos maanomistaja perustaa perunamaan, ei sen läpi voi kulkea (koska se on viljelysmaa). 
Onko tässä määritetty erityinen maankäyttö, joka menee jokaisenoikeuksien edelle? Minusta ei, tässä vain menee tie, ja tiellä saa jokaisenoikeuksilla kulkea, kunhan ei mene asuinrakennuksen pihaan. Pihaan ei tuota tietä kulkemalla päädy, koska piha on pensasaidan ympäröimä ja tie kulkee pensasaidan ulkopuolella. Kiinteistön rajoilla taas tietääkseni ei ole merkitystä jokaisenoikeuksiin.

Vertauskohtia OSM:stä:

1. tiellä saa kulkea muilta osin, muttei pihan läpi kulkevalla osuudella. Linkitetty tienpätkä on (osittain)osa samaa kiinteistöä kuin piha. Tämä siis pointtina siihen, ettei kiinteistön rajoilla ole väliä, vain asuinrakennuksen pihalla. https://www.openstreetmap.org/way/314615744

2. Polku metsän läpi asuinrakennuksen kiinteistön alueella, karttailmoitus. Tämä pointtina siihen, että jokaisenoikeudet on voimassa myös asuinrakennuksen kiinteistöllä, kunhan kyse ei ole pihamaasta: https://www.openstreetmap.org/note/4573575

Tarkennuksena vielä, että tarkastelen asiaa jalankulun ja pyöräilyn osalta.